Astavakrasana (Wyth-ongl)

Asana cydbwyso mewn ioga modern yw Astavakrasana (; IAST : Aṣṭāvakrāsana) neu Asana Wyth-onglEight-Angle Pose; Yoga Journal. Rhoddwyd yr enw ar y safle hwn er anrhydedd i'r gwrw Astavakra, gwrw ysbrydol y Brenin Janaka.

 Geirdarddiad 
Daw'r enw o'r geiriau Sansgrit अष्टा ashta sy'n golygu "wyth", वक्र vakra sy'n golygu "plygu, crwm", ac आसन asana sy'n golygu "osgo" neu "safle'r corff". Cysylltir hefyd gyda'r doethor Astavakra.Iyengar, B. K. S. (1966). Light on Yoga. HarperCollins. pp. 276–277.

Nid oedd yr asana (neu 'osgo') yma'n hysbys yn ioga hatha tan tan y cyhoeddwyd Light on Yoga yn yr 20g ond mae'r osgo'n ymddangos yn Vyayama Dipika yn 1896, llawlyfr gymnasteg, felly mae Norman Sjoman yn awgrymu ei fod yn un o'r asanas a fabwysiadwyd o fewn ioga modern yn Mysore gan Krishnamacharya, a thrwyddo i'w ddau ddisgybl disglair, Pattabhi Jois a BKS Iyengar.

 Mytholeg 
bawd| Ganwyd Astavakra gydag wyth anfantais gorfforol. Paentiad o'r 19g
Yn ôl Light on Yoga gan BKS Iyengar, credwyd mai Astavakra oedd gwrw ysbrydol y Brenin Janaka, tad Sita. Pan oedd yng nghroth ei fam, adroddodd ei dad (Kagola) y Vedas yn anghywir, gan wneud i'r plentyn yn y groth chwerthin. Melltithiwyd Kagola'r babi gan achosi iddo gael ei eni wedi'i blygu mewn wyth lle, ystyr "Astavakra" yw wyth tro. Trechwyd Kagola mewn dadl ag ysgolhaig y llys, Vandi. Curodd yr Astavakra ifanc Vandi mewn dadl, a daeth yn gwrw i Janaka. Bendithiodd ei dad ef am hyn, a diflannodd ei anffurfiad.Iyengar, B. K. S. (1966). Light on Yoga. HarperCollins. pp. 276–277.

 Disgrifiad 
bawd|280px|chwith
Mae Astavakrasana yn cydbwyso'r corff ar y dwylo, gyda thro ochr. Mae'r ystum yn datblygu'n safle cwrcwd, un fraich rhwng y traed, y llall ychydig y tu allan i'r droed arall, cledrau ar y llawr. Mae gwthio i fyny a chodi'r ddwy goes o'r llawr yn rhoi safle amrywiol neu baratoadol, gyda'r ddwy goes yn plygu, un goes dros un fraich, y goes arall wedi'i chroesi dros y cyntaf wrth y ffêr. Mae sythu'r coesau yn rhoi'r asana llawn.Iyengar, B. K. S. (1966). Light on Yoga. HarperCollins. pp. 276–277.YJ Editors (22 April 2008). "Eight-Angle Pose". Yoga Journal.

 Gweler hefyd 
 Koundinyasana, asana troi braich-cydbwyso tebyg
 Rhestr o asanas

 Cyfeiriadau 

 Llyfryddiaeth 





Categori:Asanas anghymesur
Categori:Asanas tro
Categori:Myfyrdod
Categori:Asanas cydbwyso